Nr. 29334/28.04.2022

**PROIECT DE HOTĂRÂRE**

**pentru aprobarea Programului multianual de finanțare a reamenajării spațiilor verzi aferente blocurilor de locuit pe teritoriul Municipiului Sfântu Gheorghe**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 29332/28.04.2022 al viceprimarului municipiului Sfântu Gheorghe dl. Toth-Birtan Csaba;

Având în vedere Raportul de specialitate nr. 29333/28.04.2022 al Direcției generale de gospodărire comunală din cadrul Primăriei municipiului Sfântu Gheorghe;

Având în vedere Referatele de specialitate ale comisiilor Consiliului Local al Municipiului Sfântu Gheorghe;

Având în vedere Legea nr. 24/2007 privind reglementarea și administrarea spațiilor verzi din intravilanul localităților, republicată, cu modificările și completările ulterioare;

Având în vedere Legea nr. 273/2006 privind finanțele publice locale, cu modificările și completările ulterioare;

Având în vedere Legea nr. 350/2001 privind amenajarea teritoriului și urbanismul, cu modificările și completările ulterioare;

Având în vedere Ordonanța de Urgență a Guvernului nr. 195/2005 privind protecția mediului, cu modificările și completările ulterioare;

Având în vedere Ordonanța Guvernului nr. 21/2002 privind gospodărirea localităților urbane și rurale, cu modificările și completările ulterioare;

Având în vedere parcurgerea procedurii prevăzute la art. 7 din Legea nr. 52/2003 privind transparenţa decizională în administraţia publică, republicată, cu modificările ulterioare;

În temeiul art. 139 alin (1), art. 129 alin. (2) lit. b), c), alin (4), lit. f), alin (7) lit. i) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**ART. 1**. – Se instituie Programul multianual de finanțare a reamenajării spațiilor verzi aferente blocurilor de locuit pe teritoriul Municipiului Sfântu Gheorghe.

**ART. 2**. – Se aprobă Regulamentul Programului multianual de finanțare a reamenajării spațiilor verzi aferente blocurilor de locuit pe teritoriul Municipiului Sfântu Gheorghe, anexa nr. 1 la prezenta hotărâre din care face parte integrantă.

**ART. 3.** – Se aprobă bugetul Programului multianual de finanțare a reamenajării spațiilor verzi aferente blocurilor de locuit pe teritoriul Municipiului Sfântu Gheorghe pe anul 2022 în sumă de 1.000.000 lei.

**ART. 4.** –Cu executarea prevederilor prezentei hotărâri se încredințează domnul viceprimar Toth-Birtan Csaba, Direcția Generală de Gospodărire Comunală și Direcția Generală Economică și Finanțe Publice Municipale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_2022.

**PREŞEDINTE DE ȘEDINȚĂ**